Hoe om die kleredragreëls op uitnodigings te verstaan | rooi rose Hoe om die kleredragreëls op uitnodigings te verstaan | rooi rose
Hoe om die kleredragreëls op uitnodigings te verstaan
Sodra jy dink jy het al die voorskrifte onder die knie, hoor jy daar is nou weer nuwe fênsie Franse name vir funksies en geleenthede waarvan jy nog nooit gehoor nie. Ons help jou die gewildstee en soms totaal unieke terme vir kleredag verstaan om in die kol wees vir elke geleentheid.
Hoe om die kleredragreëls op uitnodigings te verstaan deur Susra Matthee en Bea Lingenfelder. Hooffoto: Pixabay
Ons wys jou hoe om die dragkodes op uitnodigings te verstaan – hier is 10 kleredragreëls wat jy moet ken.
Gemaksdrag oftewel informele drag is 'n ope uitnodiging om enige iets aan te trek waarin jy gemaklik voel – of dit nou jeans, 'n t-hemp en sneakers is, 'n romp of 'n rok; die keuse is joune. Solank jy net nie in oefenklere of pajamas opdaag nie; of dit heeltemal oordoen met bykomstighede nie, kan jy nie juis verkeerd gaan met hierdie styl nie.
Lees ook: Ja, jy kan goed lyk in 'n swembroek!
Met hierdie styl moet jy so 'n bietjie meer moeite doen. In die verlede was jeans nie aanvaarbaar vir hierdie styl nie en jou kenmerkende werksdrag sal eerder as verwysing gebruik word om 'n uitrusting te kies, maar deesdae is jeans met 'n netjiese bloes en hakke meer as aanvaarbaar en eintlik 'n kenmerk van hierdie drag. 'n Rok met 'n somerbaadjie en interessante bykomstighede is ook 'n wenner. Die doel is netjies, maar nie oordoen het.
Lees ook: Hoe om dié baadjie van die somer te dra
Semi-formeel, ook bekend as skemerkelkie-drag (cocktail wear), is 'n gewilde voorskrif vir partytjies en troues. Kies 'n prettige, maar tog netjiese partytjierok, so midi-lengte (by die knie) saam met hakke. As jy nie 'n groot aanhanger van rokke is nie, sal 'n netjiese broekpak of oorpak ook kan werk.
Lees ook: Trou-uitrustings onder R500
Formeel (black tie)
Hierdie styl staan ook bekend as die ou Hollywood-glansstyl. Dink aan lang aandrokke in elegante kleure vir vroue en pakke met die tradisionele swart (strik)das as 'n vereiste vir 'n swart formele geleentheid. Met minder as dit gaan jy nie wegkom nie. Hou die res van jou bykomstighede volgens die less is more-reël.
Die formeelste van almal. Dit behels balrokke vir vrouens en 'n swaelstertjas of 'n dubbelborspak (deesdae is enkelknope ook aanvaarbaar). Rond dit af met 'n onderbaadjie en 'n wit strikdas of das vir mans. Tradisioneel het vroue lang handskoene gedra saam met hierdie voorskrif, maar vandag is dit meer opsioneel as noodsaaklik.
Lees ook: Dra jou winteritems in die somer – ons wys jou hoe
Soirée, wat "swah-RAY" uitgespreek word, is 'n Franse woord. Soir beteken "aand" in Frans. Dit is 'n elegante aandgeleentheid met 'n regstreekse orkes/groepmusiek, gewoonlik by iemand se huis. Jeans en t-hemp gaan egter nie deug nie, jy benodig iets meer formeel, soortgelyk aan die semi-formele drag. Jou gasheer sal moontlik vir jou 'n spesifieke klerevoorskrif aanbeveel per uitnodiging.
'n Somer Soirée vind plaas in die dag, gewoonlik buite met musiek. Die klere is hoofsaaklik deftig informeel en semi-formeel. 'n Somer maksirok en sandale of bonkige hakke is perfek vir hierdie geleentheid.
Lees ook: 10 wenke vir 'n sweetvrye somer
Whimsical drag is tussen 'n kostuumpartytjie en formeel. Daar word van gaste verwag om met eienaardige uitrustings vorendag te kom. Vroue kan tutu-styl-rompe en -rokke dra of selfs uitrustings van bekende karakters. Mans dra gekleurde dasse, bedrukte hemde of patroonpakke. Die uitdaging hier is om nie goedkoop te lyk nie.
Lees ook: 7 maniere om luuks te lyk met min geld
Oor die algemeen verwag hierdie voorskrif van jou om hoofsaaklik formeel en gewaagd te wees met jou kleur- en stylkeuses. Uitspattige uitrustings soos rokke met blinkers of helder kleure speel hier baas en word in elke uitrusting verwag.
Lees ook: Vyf vinnige modetruuks wat jou uitrusting afrond
Hierdie styl is nie noodwendig 'n volledige Gatsby-kostuumpartytjie nie, maar behels wel elemente van die bekende Gatsby-era. Dit verwys na formele rokke met 'n lae middellyf, t-bandskoene en fraiings. Hierdie klerevoorskrif bevat ook baie vintage elemente en is ook bekend as vintage glamour.